Z A P I S N I K
43. sjednice Vijeća Mjesnog odbora Cvjetni trg
održane 26. siječnja 2025. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

[bookmark: _Hlk160460138][bookmark: _Hlk176174229]Nazočni članovi Vijeća Mjesnog odbora Cvjetni trg: Milena Bekić Milinović, Dragan Hrnjak, Nela Jantol, Matea Vučić i Nebojša Gavrilov.

Predsjedava: Milena Bekić Milinović, predsjednica Vijeća Mjesnog odbora Cvjetni trg.

Zapisnik vodi: Milena Bekić Milinović, predsjednica Vijeća Mjesnog odbora Cvjetni trg.

[bookmark: _Hlk81384179]Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora Cvjetni trg i poziva članove Vijeća da prihvate zapisnik 42. sjednice Vijeća Mjesnog odbora Cvjetni trg.

Vijeće jednoglasno prihvaća tekst zapisnika 42. sjednice Vijeća Mjesnog odbora Cvjetni trg, koja je održana 22. prosinca 2024. 

Predsjednica Vijeća predlaže dnevni red.

Vijeće jednoglasno utvrđuje 
DNEVNI RED

1. Asfalterski program Plana malih komunalnih akcija Vijeća Mjesnog odbora Cvjetni trg za 2025., donošenje zaključka
2. Planovi i aktivnosti koje treba završiti prije isteka mandata sadašnjih članova Vijeća
3. Pitanja i prijedlozi


[bookmark: _Hlk190261994]Ad. 1.	Asfalterski program Plana malih komunalnih akcija Vijeća Mjesnog odbora Cvjetni trg za 2025., donošenje zaključka

[bookmark: _Hlk178586822][bookmark: _Hlk166245442]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

[bookmark: _Hlk188281659]Predsjednica Vijeća, zaključuje raspravu i daje prijedlog Asfalterskog programa Plana malih komunalnih akcija Vijeća Mjesnog odbora Cvjetni trg za 2025., na glasovanje.

	Vijeće, nakon kratke rasprave, jednoglasno donosi 









ZAKLJUČAK
o asfalterskom programu Plana malih komunalnih akcija 
Vijeća Mjesnog odbora Cvjetni trg za 2025.

1. Vijeće Mjesnog odbora Cvjetni trg u Planu malih komunalnih akcija Vijeća Mjesnog odbora Cvjetni trg za 2025. za asfalterski program ima 15.000,00 eura.

2. Vijeće Mjesnog odbora Cvjetni trg predlaže slijedeću akciju za asfalterski  program:

· križanje Varšavske i Gundulićeve ulice.

3. Ovaj Zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost na daljnje postupanje.

	
	

	
	


Ad 2.	Planovi i aktivnosti koje treba završiti prije isteka mandata sadašnjih članova Vijeća

[bookmark: _Hlk178587012]Milena Bekić Milinović, predsjednica Vijeća, daje uvodno obrazloženje točke i otvara raspravu.

U raspravi su sudjelovali svi nazočni članovi Vijeća.

Članovi Vijeća su duboko razočarani što nakon tolikog truda i angažmana visokostručnih osoba različitih profila, javni zdenac na Cvjetnom trgu neće biti popravljen i vraćen u funkciju. Prema informacijama koje smo prikupili, u planu održavanja su isključivo tzv. Viktorija pumpe (popularno nazvane "Franceki").


Ad 3. 	Pitanja i prijedlozi.	

Članovi Vijeća Mjesnog odbora Cvjetni trg razočarani su što je zbog neodgovornosti i aljkavosti kolega iz Vijeće Gradske četvrti Donji grad dugo planirani projekt izrade murala na zidu samostana sv. Vinka u Varšavskoj ulici (za koji smo još prije 3 godine dobili suglasnost glavnog samostanskog  ekonoma), također propao. Izrada likovnog rješenje neprekidno je odgađana, zbog čega je predloženo likovno rješenje bilo izrađeno u zadnji čas i na brzinu te tematski i likovno uopće nije bilo usklađeno s prijedlogom Vijeća Mjesnog odbora Cvjetni trg.
Listi odobrenih ali na koncu nerealiziranih projekata valja dodati i kružne klupe u Gajevoj ulici (oko Bakićeve skulpture Razlistana forma).
Sjednici su nazočila 2 stanara iz Preradovićeve 16 koji su nas molili da im pomognemo da se ispred njihove zgrade, na ulazu u dvorište gdje imaju osiguran parking, postave stupići (poput stupića iz Preradovićeve 18) kako bi neometano mogli ulaziti u svoje dvorište. Članovi Vijeća su obećali da će se obratiti nadležnim gradskim službama.


Sjednica je završila u 20:30 sati

Zapisnik sastavila: Milena Bekić Milinović


KLASA: 024-08/25-003/250
URBROJ: 251-13-11-1/002-25-2
Zagreb, 26. siječnja 2025.

Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
